Hengitystieoireisen potilaan virusnäytteiden ottokriteerit Pohteen alueella

**Näytteen tilausnumero:** InRSCoV (8836). Weblabista rastitaan ”kiireellinen näyte”, mikäli potilas otetaan/on osastohoidossa. Lisäksi Minigrip-pussin päälle laitetaan kirkasvärinen tarra (esim. oranssi lääkelisäystarra) ja tarraan teksti KIIRE.

1. Näyte otetaan oireiselta potilaalta:

**a) Joka otetaan sairaalahoitoon**:

* + Hengitystieoireiden vuoksi (yskä, nuha, kuume tai kurkkukipu)
  + Vanhuksen yleistilan lasku
  + Poissulkututkimuksena silloin, kun potilaalla on lieviä oireita, mutta vuodeosastolle ottamisen syy on muu

**b)** **Potilaalta, joka sairastuu osastohoidon aikana** hengitystieinfektion oireisiin

**c) Henkilöllä harkitaan Paxlovid-hoitoa**, ks. kriteerit ohjeesta [Paxlovid-lääkehoidon kohdentaminen COVID-19 hoidossa](https://www.ppshp.fi/dokumentit/_layouts/15/WopiFrame.aspx?sourcedoc=%7B3C57C29B-3715-43BA-A926-4AD2BEAFB584%7D&file=PPSHP%20Paxlovid-hoidon%20kohdentaminen.docx&action=default&DefaultItemOpen=1)

**d) Varusmiespalvelusta suorittavat**, jos Puolustusvoimat ohjaa heidät testiin

**e) Raskaana olevat ja alle 6 viikkoa sitten synnyttäneet vaikeaoireinen (kuume yli 38 tai yli 2vrk:n immobilisaatioon johtava vaikea oireilu)**

Jos potilas on sairastanut COVID-infektion **edeltävän 2 kk:n** aikana (koti- tai terveydenhuollon testillä todettuna), COVID-näyte voi olla positiivinen, koska testipositiivisuus voi kestää viikkoja sairastetun taudin jälkeen. Näyte kuitenkin otetaan, koska potilaalla voi olla influenssa tai RSV.

2. Oireettoman henkilön näytteenotto

Oireettomista henkilöistä ei oteta näytteitä kuin alla mainituissa poikkeustapauksissa:­:

* + Tartuntatautilääkärin harkinnan perusteella
  + Varusmiespalvelusta suorittavat, jos Puolustusvoimat ohjaa heidät testiin

3. Sosiaali- ja terveydenhuollon toimintayksikön epidemiatilanteet (sairaalat, terveyskeskusten vuodeosastot, pitkäaikaishoidon ja hoivan toimintayksiköt)

* Kartoitus ja näytteenotto tartuntataudeista vastaavan lääkärin tai Infektioyksikön ohjeistuksen mukaan